Kennedy Kwasi Kankam

Kennedy Kwasi Kankam dan siyasan Ghana ne kuma dan majalisar dokoki ta bakwai na jamhuriyar Ghana ta hudu mai wakiltar mazabar Nhyiaeso a yankin Ashanti akan tikitin New Patriotic Party. A halin yanzu shi ne shugaban karamar hukumar Asokore Mampong Municipal.

 Rayuwar farko da ilimi 
An haifi Kankam a ranar 22 ga Janairun shekarar 1978 kuma ya fito daga Adiebeba a yankin Ashanti na Ghana. Ya yi karatun sa na farko a makarantar Nhyiaeso International School da ke Kumasi daga Yuli 1982 zuwa Yulin shekara ta 1994. Ya kuma halarci Kwalejin Prempeh daga Satumba 1995 zuwa Nuwamban shekarar 1997. Daga nan kuma ya tafi jami’ar Christian Service College inda ya kammala digirinsa na farko a fannin harkokin mulki daga shekarar 2009 zuwa 2013. Daga nan ya tafi KNUST inda ya yi digirinsa na biyu a fannin Accounting daga shekarar 2014 zuwa 2016. Ya kara zuwa Jami'ar Oxford don samun difloma a fannin rubutu mai inganci a watan Satumba na 2017.

 Aiki 
Kankam shi ne Manajan Darakta na Kamfanin Kekka Limited tun shekara ta 2005. Ya kasance Mataimakin Manajan Gudanarwa na Metro Mass Transit Limited daga shekarar 2002 zuwa 2004. Ya kasance manajan tallace-tallace na Nick and Cilogar Investment Limited. Shi ne kyaftin na Kumasi Royal Golf Club na yanzu.

 Siyasa 
Kankam memba na New Patriotic Party ne kuma tsohon dan majalisa mai wakiltar mazabar Nhyiaeso. A watan Yunin shekarar 2020, ya rasa kujerarsa ta dan majalisa a hannun Stephen Amoah a lokacin zaben fidda gwani na majalisar dokokin NPP. Nana Akufo-Addo ne ya zabe shi kuma a halin yanzu shi ne shugaban karamar hukumar Asokore Mampong a yankin Ashanti.

 Kwamitoci 
Kankam ya kasance mamba a kwamitin kula da asusun jama’a sannan kuma mamba a kwamitin muhalli, kimiya da fasaha.

 Rayuwa ta sirri 
Kankam Kirista ne. Yayi aure. Yana jin daɗin wasan golf da kallon ƙwallon ƙafa.

 Rigima 
A watan Yunin shekara ta 2021, babban mai binciken kudi ya umurci Kankam da ya kwato kusan cedi na Ghana 500,000 wanda ya baiwa sama da mutane 300 a mazabar Nhyiaeso. An yi zargin cewa kudaden sun fita ne a matsayin rance amma ba a dawo da su ba.

 Tallafawa 
A watan Agustan shekara ta 2019, Kankam ya ba da kyautar motar bas mai kujeru 33 sannan kuma ya yi hayar ofishin jam’iyyar NPP a mazabarsa.

 Manazarta 

Category:Rayayyun mutane